Diari Oficial de la Generalitat Valenciana


Sumari del DOGV 5036, del 27-06-2005 (2005/7228)

RESOLUCIÓ de 16 de juny de 2005 de la Universitat Politècnica de València, per la qual es convoquen proves selectives d'accés al grup D, sector d'administració general, auxiliar de serveis, al campus de la localitat de València, pel sistema de concurs oposició (codi: 2002/P/FC/C/117).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7228


Data del document
:   16-06-2005

Organisme emissor
:   Universitat Politècnica de València

Tipus de document
:   Resolució

Correcció d'errades

Anàlisi jurídica

 Descriptors 

:   * universitat
    * concurs administratiu
    * professió administrativa

RESOLUCIÓ de 16 de juny de 2005 de la Universitat Politècnica de València, per la qual es convoquen proves selectives d'accés al grup D, sector d'administració general, auxiliar de serveis, al campus de la localitat de València, pel sistema de concurs oposició (codi: 2002/P/FC/C/117). [2005/X7228]
  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei orgànica 6/2001, de 21 de desembre, d'universitats, així com el Text refós de la llei de la funció pública valenciana i el Decret 33/1999, de 9 de març, del Govern Valencià, acorda convocar proves d'accés al grup D, sector d'administració general, auxiliar de serveis, d'acord amb les bases següents:
  
1. Objecte de la convocatòria
  
1.1. Aquesta convocatòria té per objecte la selecció de personal per a cobrir 48 llocs vacants del grup D, sector d'administració general, auxiliar de serveis, al campus de la localitat de València, de la Universitat Politècnica de València, pels torns i la quota que tot seguit s'indiquen, inclosos en l'oferta d'ocupació pública d'aquesta Universitat Politècnica de València per a l'any 2002.
  
1.1.1. De la totalitat de les vacants convocades es cobreixen pel sistema general d'accés lliure 48 places, de les quals es reserven 3 per a la quota de discapacitats. Poden optar per aquesta quota aquells aspirants amb minusvalideses de grau igual o superior al 33% i que ho formulen expressament en la sol·licitud de participació.
  
1.1.2. Les places sense cobrir de les reservades a la quota de discapacitats del torn d'accés lliure es declaren desertes i queden reservades per a una nova convocatòria pel mateix sistema d'accés lliure i quota de discapacitats.
  
1.1.3. Els aspirants només poden participar per una de les dues formes abans esmentades, torn d'accés lliure o per la quota de discapacitats del torn d'accés lliure.
  
El tribunal estableix, per a les persones discapacitades que així ho sol·liciten, les adaptacions necessàries per a realitzar les proves. Amb aquesta finalitat, les persones interessades han de formular la petició corresponent en la sol·licitud de participació en aquest concurs oposició.
  
1.2. D'acord amb el que preveu l'article 75.2 de la Llei orgànica 6/2001, d'universitats, de 21 de desembre, aquesta convocatòria s'ha de publicar en el Diari Oficial de la Generalitat Valenciana (DOGV) i en el Boletín Oficial del Estado (BOE). La publicació del DOGV és la que es pren com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publiquen només en el DOGV.
  
2. Condicions generals dels aspirants
  
2.1. Per a l'admissió a aquestes proves selectives, les persones aspirants han de reunir els requisits següents:
  
a) Ser espanyol o nacionalitat d'un estat membre de la Unió Europea o nacionalitat del regne de Noruega o de la república d'Islàndia. També poden participar el cònjuge, descendents i descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, menors de 21 anys o majors d'aquesta edat que visquen a costa seua. Aquest últim benefici és igualment aplicable a familiars de nacionalitats d'altres estats quan així es preveu en els tractats internacionals realitzats per la Comunitat Europea i ratificats per Espanya.
  
També poden participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a costa seua.
  
Aquest últim benefici és igualment aplicable a familiars de nacionals d'altres estats quan així es preveu en els tractats internacionals realitzats per la Comunitat Europea i ratificats per Espanya.
  
b) Tenir complits 18 anys i no haver assolit l'edat de jubilació.
  
c) Estar en possessió del títol de graduat escolar, formació professional de primer grau o equivalent, o tenir complides les condicions per a obtenir-lo en la data que acabe el termini de presentació d'instàncies.
  
d) No patir malaltia ni estar afectat/afectada per limitació física o psíquica que siga incompatible amb l'exercici de les funcions corresponents.
  
e) No estar inhabilitat/inhabilitada penalment per a l'exercici de funcions públiques o no haver sigut separat/separada mitjançant un expedient disciplinari de qualsevol administració o ocupació pública. En el cas d'aspirants la nacionalitat dels quals no és l'espanyola, han d'acreditar, igualment, que no estan sotmesos a sanció disciplinària o condemna penal que impedisca, al seu estat, l'accés a la funció pública.
  
2.2. Les condicions per a l'admissió a les proves s'han de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió com a personal funcionari de carrera.
  
3. Sol·licituds
  
3.1. Forma. Qui desitge prendre part en aquestes proves selectives ha de presentar una instància, segons el model oficial, que s'ha d'imprimir a través de la pàgina d'Internet, d'accés públic, de la Universitat Politècnica de València (www.upv.es/rrhh).
  
Cada instància té assignat un número de referència identificatiu que és diferent per a cada una.
  
Ha de presentar-se necessàriament un joc de tres còpies impreses mitjançant la pàgina d'Internet esmentada (còpies per al Registre General, el Servei de Recursos Humans i la persona interessada).
  
En les dependències de la Universitat Politècnica de València es posarà a disposició de les persones interessades que ho demanen els recursos informàtics suficients per a accedir a aquesta pàgina web, omplir i imprimir la instància.
  
3.2 El termini de presentació de sol·licituds és de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores. La publicació de la convocatòria en el BOE té caràcter informatiu únicament.
  
3.3. La presentació de sol·licituds es pot efectuar en el Registre General de la Universitat Politècnica de València, camí de Vera, s/n, CP 46576, de València; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
  
En el cas que s'opte per presentar la sol·licitud davant una oficina de correus, cal fer-ho en sobre obert perquè el funcionari de correus hi pose la data i el segell abans de certificar-la. Si no es fa d'aquesta manera, es considera presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger poden cursar-se, en el termini expressat en la base 3.2, a través de les representacions diplomàtiques o consulars espanyoles corresponents, les quals les han de trametre tot seguit a l'organisme competent. La persona interessada ha d'adjuntar a l'esmentada sol·licitud el comprovant bancari d'haver pagat els drets d'examen.
  
3.4. Els drets d'examen són de 8,25 €, que s'han d'ingressar en el compte corrent número 2077 0724 68 2121529134 €taxes-, de la Caixa d'Estalvis de València (Bancaixa), a la urbana 724, situada a la Universitat Politècnica de València, camí de Vera, s/n, CP 46464, València.
  
El pagament dels drets d'examen pot realitzar-se en efectiu o amb targeta de crèdit.
  
En el cas de pagament en efectiu, l'ingrés s'ha d'efectuar mitjançant el rebut emès per l'aplicació d'intàncies en l'adreça d'Internet citada en el punt 3.1.
  
El pagament mitjançant targeta de crèdit es fa en el moment d'emplenar i imprimir la instància a través de l'esmentada aplicació.
  
3.5. D'acord amb allò establit en l'article 33 bis de la Llei 12/1997, de 23 de desembre, de taxes de la Generalitat Valenciana, redactat conforme a la Llei 9/1999, de 30 de desembre, estan exemptes del pagament de la taxa establida en el paràgraf anterior els aspirants amb una discapacitat igual o superior al 33%. Aquests aspirants han de presentar certificació de la Conselleria de Benestar Social o dels òrgans competents d'altres administracions públiques, que acredite discapacitació igual o superior al 33%.
  
3.6. N'estaran exemptes del pagament les persones que figuren com a demandants d'ocupació durant el termini, almenys, d'un mes anterior a la data de la convocatòria. Per a gaudir de l'exempció és requisit que no hagen rebutjat, en el termini de què es tracte, cap oferta d'ocupació adequada ni s'hagen negat a participar, tret de causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits previstos en la llei, s'ha de sol·licitar en l'oficina corresponent de l'Institut Nacional d'Ocupació o en els òrgans competents de les comunitats autònomes. Quant a l'acreditació de les rendes, s'ha d'acreditar amb una declaració escrita del sol·licitant. Ambdós documents han d'adjuntar-se inexcusablement a la sol·licitud de participació en aquestes proves selectives.
  
4. Admissió d'aspirants
  
4.1. Conclòs el termini de presentació de sol·licituds, el rector dicta una resolució, que es publica en el DOGV, que conté la relació provisional d'admesos i exclosos a la realització de les proves i on consta el torn i la quota per la qual hi participen, així com els nomenaments dels membres que componen el tribunal de selecció.
  
4.2. Els aspirants poden, en cas d'error o exclusió, esmenar els defectes en què hagen incorregut en la sol·licitud, o realitzar les reclamacions que consideren convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOGV.
  
4.3. En tot cas, per tal d'evitar errors i, en el supòsit de produir-se'n, possibilitar l'esmena en temps i forma, els aspirants han de comprovar fefaentment no solament que no figuren recollits en la relació provisional d'exclosos sinó, a més, que els noms i les dades consten correctament en les relacions d'admesos pertinents.
  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dicta una resolució que conté la relació definitiva d'admesos i exclosos i, almenys, amb una antelació de 15 dies hàbils, la data, el lloc i l'hora de realització i d'inici dels exercicis, que es publica en el DOGV. Si s'escau, es publica també l'ordre d'actuació dels aspirants conforme al que disposa la base 7.2.
  
4.5. Els errors de fet que es puguen observar poden resoldre's en qualsevol moment, d'ofici o a petició de la persona interessada.
  
5. Proves selectives
  
5.1. El procediment de selecció es realitza pel sistema de concurs oposició.
  
5.2. Fase d'oposició
  
Consta de dos exercicis obligatoris i eliminatoris.
  
5.2.1. Primer exercici. Consisteix en un qüestionari amb quatre respostes alternatives en cada pregunta, de les quals només una és correcta, i en el qual han de respondre preguntes relacionades amb l'annex I d'aquesta convocatòria, incloses tant les funcions generals com tot el temari.
  
Aquesta primera part es valora de 0 a 10 punts. Cada resposta errònia té una penalització d'un terç sobre les correctes i les respostes en blanc no penalitzen.
  
Per a poder superar aquest primer exercici i poder realitzar el segon exercici, els aspirants han d'obtenir una puntuació mínima de 5 punts.
  
A continuació es configura una relació que s'ordena per puntuació de major a menor amb aquells aspirants que han superat aquest primer exercici per quotes, que es publica al tauler d'anuncis i, complementàriament i sense caràcter oficial, a la pàgina web del Servei de Recursos Humans, l'adreça del qual és: http://www.upv.es/rrhh/ (apartat de Gestió de PAS).
  
5.2.2. Segon exercici. Consisteix en una prova teoricopràctica, a realitzar per escrit, sobre els coneixements i les funcions a desenvolupar en el lloc de treball que consten en l'annex I.
  
Aquest segon exercici es valora de 0 a 10 punts. Per a poder superar aquest segon exercici, els aspirants han d'obtenir un mínim de 5 punts.
  
Els criteris de correcció, així com el temps i les condicions de realització, les fixa el tribunal immediatament abans de l'execució.
  
A continuació es configura una relació que s'ordena per puntuació de major a menor amb aquells aspirants que han superat aquest segon exercici per quotes, que es publica al tauler d'anuncis i, complementàriament i sense caràcter oficial, a la pàgina web del Servei de Recursos Humans, l'adreça del qual és: http://www.upv.es/rrhh/ (apartat de Gestió de PAS).
  
5.2.3. En aquests dos exercicis el tribunal adoptarà les mesures necessàries per a garantir-ne l'anonimat en la valoració; s'anul·laran tots aquells que continguen alguna marca que en puga identificar l'autor.
  
Amb el resultat d'aquests exercicis de la fase d'oposició, el tribunal exposa al públic la relació d'aspirants que, per haver superat la fase d'oposició, han de passar a la fase de concurs, i els cita perquè, en el termini de 10 dies hàbils comptadors a partir de l'endemà de la publicació de les qualificacions, presenten la documentació acreditativa dels mèrits i experiència previstos en annex II en el Registre General de la Universitat Politècnica de València; en el Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
  
5.3. Fase de concurs: es valoren els mèrits al·legats pels aspirants en el termini establit amb aquest efecte en la base 5.2.3 de la present convocatòria. Cal adjuntar-hi la documentació acreditativa.
  
La fase de concurs no té caràcter eliminatori. Els punts obtinguts en la fase de concurs únicament se sumen a la puntuació dels aspirants que van superar la fase d'oposició.
  
Només es valoren aquells mèrits al·legats i acreditats suficientment per les persones interessades i la data d'obtenció dels quals no siga posterior a la data de finalització del termini de presentació d'instàncies prevista en la base 3.2.
  
No es valoren aquells mèrits que no es troben prou acreditats.
  
La valoració dels mèrits s'efectua d'acord amb el barem que figura com a annex II.
  
5.4. Finalitzat el termini de presentació de documentació establit en la base anterior, el tribunal publica al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.es/rrhh / (apartat de Gestió de PAS), la llista provisional de valoracions de la fase de concurs, i concedeix un termini de 10 dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la seua baremació.
  
5.5. Resoltes les possibles al·legacions i esmenes, el tribunal dicta una resolució que fixa la relació definitiva d'aspirants aprovats.
  
Per a la confecció d'aquesta relació se sumen les qualificacions obtingudes per cada aspirant en la fase d'oposició i en la fase de concurs. A continuació s'ordenen per ordre de puntuació de major a menor, per quota i torn; la relació s'interrromp quan el nombre d'aspirants coincideix amb el nombre de llocs de treball convocats, i es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.es/rrhh / (apartat de Gestió de PAS).
  
En cas d'empat entre aspirants inclosos en la mateixa relació, l'ordre s'estableix, en primer lloc, segons la major puntuació obtinguda en el segon exercici de la fase d'oposició; en segon lloc, si es manté aquest, segons la major puntuació obtinguda en el primer exercici de la fase d'oposició. Si persisteix l'empat, cal ajustar-se a la major puntuació obtinguda en la fase de concurs en el que es refereix a l'apartat d'experiència professional. En última instància, l'ordre s'estableix per sorteig públic entre aquests.
  
En cap cas el tribunal pot declarar que ha superat les proves selectives un nombre superior al de llocs de treball convocats.
  
En el cas que el nombre d'aspirants aprovats siga inferior al de places convocades, les sobrants es declaren desertes.
  
Només les persones incloses en aquestes relacions poden passar a realitzar l'exercici de valencià, voluntari i de mèrit.
  
5.6. Exercici de valencià: de caràcter obligatori i no eliminatori. Exercici de coneixement de valencià a nivell elemental consistent en una prova teòrica escrita dirigida a avaluar el domini del sistema lingüístic: ortografia, morfologia, sintaxi i coneixements del lèxic. Es valora de 0 a 1 punts.
  
5.7. Borsa de treball. Es confecciona una borsa de treball per al campus de la localitat de València amb el personal aspirant que ha participat en les proves d'accés pel torn d'accés lliure al grup, sector, cos/escala de la convocatòria, i ha aprovat la fase d'oposició, segons l'ordre de prioritat que obtinga per la puntuació aconseguida, a la qual se suma amb aquesta finalitat la puntuació obtinguda en la fase de concurs.
  
Aquesta borsa de treball, inclòs l'ordre de prioritat, es publica en el tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh (apartat de Gestió de PAS).
  
6. Desenvolupament de les proves selectives
  
6.1. Els exercicis tenen lloc a la ciutat de València.
  
El primer exercici es realitza al lloc i en la data i l'hora que s'estableix en la resolució per la qual s'aprova i publica en el DOGV la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils; data i hora que coincideix amb la realització del primer exercici de la convocatòria de proves selectives d'accés al grup D, sector d'administració general, auxiliars de serveis, pel sistema de concurs-oposició lliure, que es realitzen al campus de la localitat d'Alcoi i al campus de la localitat de Gandia.
  
6.2. Els aspirants es convoquen per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra P, i se seguirà l'ordre alfabètic de cognoms segons la Resolució de 8 d'abril de 2005 de la Conselleria de Justícia i Administracions Públiques (DOGV número 4.984, de 13 d'abril de 2005).
  
Les persones aspirants han d'acreditar la seua personalitat mitjançant la presentació del DNI o del resguard amb fotografia del passaport o del permís de conduir, sense que per a aquest efecte siguen vàlides les fotocòpies compulsades d'aquests documents; així com de l'exemplar per a la persona interessada de la sol·licitud d'admissió a les proves.
  
6.3. Començades les proves, el tribunal fa públic l'anunci de realització dels restants exercicis al local en què s'ha celebrat l'anterior; al tauler d'anuncis del PAS, siti a l'edifici del Rectorat, i, complementàriament i sense caràcter oficial, a la pàgina web del Servei de Recursos Humans, l'adreça de la qual és: http://www.upv.es/rrhh/ (apartat de Gestió de PAS), amb una antelació mínima de 48 hores.
  
Les valoracions de la fase de concurs es publiquen al tauler d'anuncis del PAS, siti a l'edifici del Rectorat, i, complementàriament i sense caràcter oficial, a la pàgina web del Servei de Recursos Humans, l'adreça de la qual és: http://www.upv.es/rrhh/ (apartat de Gestió de PAS).
  
Les persones aspirants perden els seus drets quan es personen als llocs de realització quan ja s'han iniciat les proves o per inassistència a aquestes, encara que es dega a causes justificades.
  
7. Publicitat de les llistes
  
7.1. Després de la realització de les proves, el tribunal fa pública, mitjançant anunci als locals on s'hi han realitzat; al tauler d'anuncis del Servei de Recursos Humans ?Secció de PAS?, i, complementàriament i sense caràcter oficial, a la pàgina web del Servei de Recursos Humans, l'adreça de la qual és: http://www.upv.es/rrhh/ (apartat de Gestió de PAS), la llista d'aspirants que les han superades.
  
Les relacions de les qualificacions dels aspirants que han accedit a la fase de concurs es publiquen al tauler d'anuncis del Servei de Recursos Humans ?Secció de PAS- i, complementàriament i sense caràcter oficial, a la pàgina web del Servei de Recursos Humans, l'adreça de la qual és: http://www.upv.es/rrhh/ (apartat de Gestió de PAS).
  
7.2. El tribunal eleva al rector les llistes definitives dels aspirants que han superat les proves, per ordre de puntuació, per a la inserció en el DOGV.
  
8. Coneixements de valencià
  
8.1. L'acreditació dels coneixements de valencià pels aspirants que han superat les proves selectives, que disposa l'article 9.4 del Text refós de la llei de la funció pública valenciana, es pot realitzar mitjançant la presentació d'algun dels documents següents:
  
a) Títol de batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de Nivell Mitjà de la Junta Qualificadora de Coneixements de Valencià.
  
d) Certificat de Nivell Mitjà de Coneixements de Valencià expedit o homologat pel Servei de Normalizació Lingüística de la Universitat Politècnica de València.
  
8.2. Qui no puga acreditar aquests coneixements, d'acord amb el que estableix el punt anterior, ha de realitzar el curs específic de valencià a què es refereix l'article 9.4 del Text refós de la llei de la funció pública valenciana.
  
9. Presentació de documents
  
9.1. En el termini de 20 dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats han de presentar al Servei de Recursos Humans ?Secció del PAS d'aquesta Universitat Politècnica?, a través del Registre General de la Universitat Politècnica de València; del Registre de l'Escola Politècnica Superior d'Alcoi, plaça de Ferrándiz i Carbonell, s/n, d'Alcoi; del Registre de l'Escola Politècnica Superior de Gandia, carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener, la documentació següent:
  
a) Fotocòpia del DNI o del document que acredite la seua nacionalitat, o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores, i, si s'escau, els documents que acrediten el seu vincle de parentiu i el fet de viure a costa o estar a càrrec del nacional d'un altre estat amb què tinga aquest vincle. Així mateix, han de presentar declaració signada o promesa d'aquest com que no està separat de dret del seu cònjuge i, si s'escau, del fet que l'aspirant viu a costa seua o està a càrrec seu.
  
b) Fotocòpia compulsada del títol acadèmic exigible segons la present convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, cal adjuntar la credencial que n'acredite l'homologació.
  
c) Declaració jurada o promesa de no haver sigut separat/separada mitjançant un expedient disciplinari de qualsevol administració o càrrec públic, així com de no trobar-se inhabilitat/inhabilitada penalment per a l'exercici de les funciones públiques. Els aspirants la nacionalitat dels quals no siga l'espanyola, a més, hauran de fer la declaració de no estar sotmesos a sanció disciplinària o condemna penal que impedisca, al seu estat, l'accés a la funció pública.
  
d) Certificat mèdic acreditatiu de posseir la capacitat física i psíquica necessària per a l'exercici de les funciones dels llocs de treball oferits. Amb aquest efecte, els reconeixements es realitzen a través del servei mèdic que hi ha en el Servei de Prevenció d'aquesta Universitat Politècnica.
  
e) Els aspirants discapacitats han de presentar un certificat de la Conselleria de Benestar Social o dels òrgans competents d'altres administracions públiques, que acredite discapacitació igual o superior al 33%, així com la capacitat per a exercir les funcions que corresponen a les vacants oferides.
  
f) Qui tinga la condició de funcionari públic o de personal laboral fix al servei de la Universitat Politècnica de València estarà exempt de justificar les condicions i els requisits que ja hi tenia acreditats anteriorment. En tot cas, ha de presentar obligatòriament la documentació prevista en l'apartat d) i, si s'escau, la de l'apartat e).
  
9.2. Els aspirants seleccionats que dins del termini establit en el punt anterior, i tret de casos de força major, no presenten la documentació acreditativa o d'aquesta es dedueix que manquen d'algun dels requisits exigits, no poden ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.
  
La plaça no ocupada per l'aspirant que no presente la documentació quedarà vacant.
  
10. Nomenament de funcionaris
  
Conclòs el procés selectiu i transcorregut el termini de presentació de la documentació, qui l'haja superat serà nomenat funcionari de carrera mitjançant una resolució que es publicarà en el Diari Oficial de la Generalitat Valenciana, amb especificació de la destinació adjudicada, segons l'ordre de puntuació obtingut pels aspirants i segons la petició de destinació a la vista dels llocs vacants que li oferisquen.
  
El termini de presa de possessió de la destinació adjudicada s'ha de fer constar en la resolució assenyalada en el primer paràgraf d'aquestes bases.
  
11. Tribunal
  
11.1. El tribunal de selecció d'aquestes proves selectives és nomenat pel rector en la resolució que fa pública la relació provisional d'admesos i exclosos, amb una antelació mínima d'un mes a la data de l'inici de les proves, i està compost per:
  
- President o presidenta: un vicerector/una vicerectora de la Universitat Politècnica de València.
  
- Tres vocals, designats pel rector de la Universitat Politècnica de València, funcionaris de carrera.
  
- Un/una vocal, designat per la Junta del PAS de la Universitat Politècnica de València, funcionari de carrera.
  
- Un secretari/una secretària, funcionari de carrera de la Universitat Politècnica de València, que actuarà amb veu però sense vot.
  
Així mateix, es designa un tribunal suplent amb la mateixa composició.
  
11.2. El tribunal, per a la realització de les proves, pot designar el personal col·laborador, ajudant i assessor especialista que considere oportú.
  
11.3. Els membres del tribunal, així com el personal col·laborador, ajudant i assessor especialista, se n'han d'abstenir i poden ser recusats per les persones interessades quan hi concorren circumstàncies de les previstes en els articles 28 i 29 de la Llei de règim jurídic de les administracions públiques i del procediment administratiu comú.
  
Així mateix, se n'ha d'abstenir qui haja realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal han de reunir els requisits establits en l'article 13-4 del Text refós de la llei de la funció pública valenciana i, almenys la meitat més un d'aquests, ha de tenir una titulació corresponent a la mateixa àrea de coneixements que l'exigida per a l'ingrés.
  
11.4. El tribunal, així com el personal col·laborador, ajudant i especialista, pot exigir dels aspirants, en qualsevol moment, que acrediten la identitat.
  
11.5. A l'efecte de comunicacions i de qualsevol altra incidència, el tribunal té la seu a la Universitat Politècnica de València, camí de Vera, s/n, CP 46665, València.
  
11.6. El tribunal té la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
  
El tribunal té la consideració d'òrgan col·legiat de l'administració i, en aquest sentit, està sotmés a les normes contingudes en la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
12. Recursos
  
12.1. Contra la convocatòria i les bases, que són definitives en la via administrativa, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació en el DOGV, davant els òrgans de la jurisdicció contenciosa administrativa de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, poden interposar el recurs de reposició, en el termini d'un mes, davant el rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
12.2. Contra els actes del tribunal es pot interposar recurs d'alçada davant el rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.
  
València, 16 de juny de 2005.- El rector: Juan Juliá Igual.
  
ANNEX I
  
Denominació dels llocs: Auxiliar de serveis
  
Classificació dels llocs: D 15 E007
  
Jornada de treball: Horaris al matí o a la vesprada
  
Funcions del lloc de treball:
  
1. Suport a les tasques administratives pròpies de la unitat de destinació (fins i tot utilitzant per a això màquines reproductores, enquadernadores, etc.), així com execució de tots els encàrrecs i comandes se li encomanen per raons del servei.
  
2. Maneig d'ordinadors a nivell d'usuari.
  
3. Arxiu de llibres (fins i tot l'entrega controlada a personal autoritzat) o documents, per criteris bàsics (alfabètics o numèrics), a les dependències a càrrec seu.
  
4. Informació als usuaris dels serveis oferits en la unitat, així com la forma d'utilitzar-los.
  
5. Atenció a usuaris, en les tasques més bàsiques pròpies de la unitat de destinació.
  
6. De conformitat amb les instruccions dels seus superiors jeràrquics, obertura, vigilància, atenció, revisió i tancament dels locals de la unitat de destinació.
  
7. Recollida, entrega, tractament, manipulació i classificació simple de documentació o correspondència (inclòs el franqueig).
  
8. Revisió, subministrament i reposició dels materials, equipament i instal·lacions existents als locals de la unitat de destinació, procurant que es troben en condicions d'ús normal o esmenant les possibles anomalies i desperfectes, llevat que aquests requerisquen una qualificació professional especial; connexió i desconnexió d'equips de qualsevol tipus instal·lats a les dependències a càrrec seu.
  
9. Realitzar el trasllat d'efectes, equips o material de treball entre les dependències del seu centre de destinació o fins al vehicle que haja de transportar-los, si s'escau.
  
10. En general, qualssevol altres tasques afins a la categoria del lloc i semblants a les anteriorment descrites que li siguen encomanades pels superiors jeràrquics i resulten necessàries per raons del servei.
  
Temari:
  
Bloc I:
  
1. La Constitució espanyola de 1978: títol preliminar. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució.
  
2. La Constitució espanyola de 1978: la Corona. Les Corts Generals. Composició, atribucions i funcionament. L'elaboració de les lleis. El Govern i l'administració. Relació entre el Govern i les Corts Generals. El Tribunal Constitucional. El Poder Judicial.
  
3. L'Estatut d'Autonomia de la Comunitat Valenciana: estructura. Les Corts Valencianes, el president de la Generalitat Valenciana, el Govern Valencià.
  
4. La Unió Europea. institucions: Consell, Comissió, Parlament i Tribunal de Justícia.
  
5. Llei orgànica 6/2001, de 21 de desembre, d'universitats: el personal docent i investigador (títol IX), el personal d'administració i serveis (títol X).
  
6. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). El govern de la Universitat (títol segon).
  
7. El Text refós de la llei de la funció pública valenciana: àmbit d'aplicació. L'adquisició i la pèrdua de la condició de funcionari. Situacions administratives. L'accés i la provisió de llocs de treball. Drets i deures dels funcionaris públics. Incompatibilitats i règim disciplinari.
  
8. El procediment administratiu: concepte i naturalesa. L'acte administratiu i les disposicions administratives. Fases del procediment. Les persones interessades. La revisió dels actes en la via administrativa. Revisió d'ofici. Els recursos administratius. Els drets dels ciutadans. Termes i terminis en l'activitat de les administracions públiques.
  
9. Règim i aplicació de la normativa d'accés, prescripció i admissió d'alumnes en estudis universitaris.
  
Bloc II:
  
10. Introducció als ordinadors personals i Windows: generalitats d'informàtica i ordinadors. Perifèrics. Programari.
  
11. Introducció al tractament de textos Word 2000 o superior de Microsoft sota entorn Windows: Crear document, editar i modificar document. Guardar document. Imprimir. Configurar pàgina. Enviar document. Encapçalament i peu de pàgina. Inserir: número de pàgina, salts de pàgina, comentaris, imatges i diagrames. Format: font, vinyetes, estils i format. Ortografia i correspondència.
  
12. Maneig d'ordinadors personals connectats en xarxa: correu electrònic. Accés a la informació en la pàgina web de la Universitat Politècnica de València. Contribució als taulers d'anuncis. Accés a les aplicacions corporatives de la Universitat Politècnica de València. Recerca d'informació en Internet.
  
Bloc III:
  
13. Atenció i informació al públic: atenció al públic i qualitat de l'atenció. Pla d'atenció al públic. Comunicació. L'art d'escoltar eficaçment. La comunicació humana. El llenguatge com a mitjà de comunicació. Tipus de comunicació verbal: oral, telefònica, escrita. Mitjans de comunicació, descripció i característiques.
  
14. El Reial decret 208/1996, de 9 de febrer, pel qual es regulen els serveis d'informació administrativa i atenció al ciutadà: les funcions d'informació administrativa i d'atenció al ciutadà (capítol I).
  
15. Recollida, entrega, tractament, manipulació i classificació simple de documentació i correspondència. Revisió i reposició de materials, equipament i instal·lacions, esmena d'anomalies i desperfectes que no exigeixen qualificació tècnica especial.
  
16. Aspectes essencials de l'organització i el funcionament de la Universitat Politècnica de València. Els serveis. Els departaments. Els instituts universitaris. Els centres. Els òrgans centrals. Denominació i ubicació.
  
Bloc IV:
  
17. La Llei 31/1995, de 8 de novembre, de prevenció de riscos laborals: dret a la protecció enfront dels riscos laborals. Equips de treball i mitjans de protecció. Obligacions dels treballadors en matèria de prevenció de riscos. Delegats de prevenció. Comitè de Seguretat i Salut. Informació, consulta i participació.
  
18. Manual de drets i obligacions del personal de la Universitat Politècnica de València en matèria de seguretat i salut en el treball (aprovat per la Junta de Govern de la Universitat Politècnica de València amb data 25 de novembre de 1999).
  
19. L'organització preventiva en un centre docent. Operacions de fumigació de la Universitat Politècnica de València.
  
ANNEX II
  
BAREM
  
Experiència professional: es valora fins a un màxim de 4 anys i 9 punts l'experiència professional en llocs de treball corresponents a la mateixa categoria i grup de les vacants especificades en la present convocatòria, així com l'experiència professional en llocs de treball corresponents a la categoria professional d'ordenança/bidell en el grup E. Per a això es prorrategen proporcionalment els mesos complets, sense considerar els períodes inferiors a un mes, d'acord amb l'escala següent:
  
Per serveis prestats com a personal contractat laboral o funcionari en l'àmbit de la Universitat Politècnica de València.
  
Per serveis prestats com a personal contractat laboral o funcionari en l'àmbit d'altres universitats públiques diferents de la Universitat Politècnica de València.
  
Per serveis prestats com a personal contractat laboral o funcionari en l'àmbit de qualsevol altra administració pública.
  
Per serveis prestats com a personal contractat laboral en el sector privat.
  
Només es considera acreditada aquesta experiència professional si s'aporta certificació oficial de períodes de cotització en el règim general de la seguretat social o en algun dels règims especials dins del grup de cotització de la categoria i el grup esmentats en l'apartat 1.1 de la present convocatòria, junt amb els contractes de treball; nomenaments de personal funcionari interí i/o nòmines que acrediten la relació contractual i categoria professional.
  
En el cas dels empleats públics, s'admet amb aquest efecte la certificació de serveis prestats on consten les dades anteriors (grup professional i categoria professional, així com períodes de contractació o nomenaments) expedits per l'òrgan competent.
  
Cursos de formació i perfeccionament: es valoren fins a un màxim de 2 punts únicament els cursos de formació i perfeccionament que estiguen relacionats directament amb les funcions dels llocs de treball objecte de la present convocatòria.
  
Amb aquesta finalitat només es valoren els cursos següents:
  
- Introducció als ordinadors personals. Windows. Word. Excel. Internet i correu electrònic
  
- Cursos d'atenció al públic o al ciutadà. Sistemes de comunicació
  
- Coneixements bàsics d'organització
  
- Cursos bàsics sobre prevenció de riscos laborals i seguretat i higiene.
  
La valoració s'efectua segons el barem següent, sense que es consideren els cursos fins a 9 hores i, cas que hi haja dos cursos amb el mateix contingut, només es considera el de major durada:
  
Nre. d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
Només es valoren aquests cursos si els han impartit centres oficialment reconeguts, universitats o si estan homologats per un organisme públic competent en el marc dels programes de formació d'empleats públics; l'aspirant ha d'acreditar aquest punt.
  
Es considen amb aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
  
No són objecte de valoració els cursos de formació de paquets informàtics que hagen quedat obsolets ni els cursos de formació sobre programació o llenguatges de programació, tampoc no es valoren els cursos de mecanografia ni taquigrafia.
  
En cap cas es puntuen en el present apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Titulacions acadèmiques: es valoren les titulacions acadèmiques oficials de nivell superior a les especificades en l'annex I, amb 0,50 punts.
  
Coneixement de valencià: es valora fins a un màxim d'1,5 punts, sempre que s'acredite estar en possessió del pertinent certificat o homologació expedit pel Servei de Normalització Lingüística de la Universitat Politècnica de València o la Junta Qualificadora de Coneixements de Valencià, d'acord amb l'escala que a continuació s'indica. En cas d'estar en possessió de dos nivells, es valora només el de major nivell:
  
Per a llocs dels grups C o D
  
Oral: 0,50 punts
  
Elemental: 1,00 punts
  
Mitjà: 1,50 punts
  
Superior: 1,50 punts